### | | | | --- | --- | | | | | --- | | **Byråd** 24. marts 2020 Sagsnr. 710-2018-17902 Dok.nr. 710-2020-110368 Sagsbehandler DPJHNE | | 49.                 Vedtagelse af Lokalplan nr. 393 - Boligområde ved Dagny Klausen i Grundfør - Åbent

###

|  |  |
| --- | --- |
| Tidl. politisk behandling | BY, 29.10.19, pkt. 161 |
| Forventet sagsgang | PU, ØK, BY |
| Lovgrundlag | Planloven |

###

**SAGENS INDHOLD**

Byrådet skal i denne sag tage endelig stilling til ’Forslag
til lokalplan nr. 393 - Boligområde ved Dagny Klausen i Grundfør.

Formålet med lokalplanen er at sikre, at ny boligbebyggelse
placeres og udformes, så den tilpasses landsbykarakteren i Grundfør.
Lokalplanen sikrer desuden, at der anlægges grønne områder og stiforbindelser.

Lokalplanområdet er beliggende i den centrale og ældste del
af Grundfør. Lokalplanområdet er privat ejet og omfatter Dagny Klausen 8 i
Grundfør. Grunden er på i alt 4791 m².

Lokalplanen skaber de planmæssige rammer for udvikling af et
nyt boligområde med åben-lav bebyggelse med 9 tæt-lav boliger. Boligerne
opføres som sokkeludstykninger på 110 m² med mulighed for udlæg af terrasse på
20 m². Det resterende

areal udlægges til fælles opholdsareal, der drives og
vedligeholdes af grundejerforeningen. Lokalplanen fastlægger desuden
placeringen af områdets veje, stier og fælles friarealer.

Lokalplanforslaget har været fremlagt i offentlig høring i
perioden fra 6. november 2019 til 2. januar 2020. Der er i perioden indkommet
fem høringssvar. Høringssvaret er beskrevet i vedhæftede bilag sammen med
Teknik og Miljøs kommentarer og indstilling. Den fulde ordlyd af høringssvaret er
også vedhæftet.

**VURDERING**

Høringssvarene omhandler de
trafikale forhold på Dagny Klausen, disponering og udformning af den nye
boligbebyggelse og arealet omkring, bevarelse af den eksisterende gård,
nedrivnings-/byggeperioden og brug af pesticider inden for lokalplanområdet.

Teknik og Miljø anbefaler på
baggrund af de indkomne høringssvar, at følgende ændringer indarbejdes i den
endelige udgave af Lokalplan nr. 393:

·
I § 8.5 ændres følgende:

*"Ronni Larsen
på hovedhuse skal udføres som symmetriske sadeltage og med en taghældning på
minimum 45 grader."*

·
I §5.2 ændres følgende:

*”Stiforbindelsen a-a-a-a-a, der
skal fungere som adgangsvej til parkeringsarealet udlægges i minimum 2 meters
bredde og anlægges i 1,5 meters bredde*

*Stiforbindelsen a-b fra
parkeringsanlægget til Dagny Klausen udlægges i minimum 2 meters bredde og
anlægges i minimum 1,5 meters bredde.*

*Stiforbindelsen a-c til
sammenkobling med eventuel fremtidig byudvikling vest for lokalplanområdet
udlægges i 2 meters bredde og anlægges i 1,5 meters bredde.”*

I § 5 Veje, stier og parkeringtilføjes:

*”5.7*

*I forbindelse med godkendelse af
byggemodningsprojektet for lokalplanområdet, skal der foreligge et projekt for
etablering af fortov langs Dagny Klausen inden for lokalplanområdet.*

*Fortovet skal være etableret inden
ibrugtagning af boligbebyggelse inden for*

*lokalplanområdet, jf § 12.1.”*

·
I § 12.1 ændres følgende:

*” de i § 5.2 nævnte veje og stier
er etableret,”*

*” det i § 5.7 nævnte fortov er
etableret”.*

**ØKONOMI**

Lokalplanforslaget forventes realiseret som en privat
udstykning, hvorfor den ikke medfører egentlige udgifter for Favrskov Kommune.

Lokalplanområdet ligger i landzone og forbliver i landzone
ved endelig vedtagelse af lokalplanen. Ejeren skal derfor ikke underskrive en
erklæring om fraskrivelse af kommunal overtagelsespligt, jf. planlovens § 47a.

**INDDRAGELSE**

Borgerinddragelse og kommunikation om lokalplanforslaget er
sket efter reglerne i planloven og planforslaget har været fremlagt i offentlig
høring i otte uger i perioden 6. november 2019 til 2. januar 2020.

**INDSTILLING**

Direktøren for Teknik og Miljø indstiller til Byrådet:

1.    At ’Forslag til lokalplan
nr. 393 – Boligområde ved Dagny Klausen i Grundfør’ vedtages endeligt med
ovennævnte ændringer.

**BESLUTNING**

***Planudvalget, 3. marts 2020:***

Fraværende:Ingen

Enhedslisten stillede forslag om, at parkeringspladsen
flyttes, så der i stedet laves en parkeringsplads, der ikke er centralt
placeret, hvorved der skabes plads til centrale fællesarealer.

For Enhedslistens forslag stemte én, mens fire stemte imod.
Ingen undlod at stemme. For stemte Pernille Steffensen. Karsten Holm
Sofia Mikkelsen, Alvin Koch, Klaus Olesen og Lasse Møller stemte imod forslaget,
da de i stedet anbefaler forvaltningens indstilling.

Indstilles godkendt.

***Økonomiudvalget, 17. marts 2020:***

Fraværende:Ingen

Indstillingen fra Planudvalget indstilles godkendt.

**Bilag**

|  |  |
| --- | --- |
| Indsendte høringssvar | 710-2020-18797 |
| Vurdering af høringssvar | 710-2020-18884 |
| Forslag til lokalplan nr. 393 - Boligområde ved Dagny Klausen i Grundfør | 710-2020-37249 |